საწერექოს ქედი
საწერექოს ქედი — ქედი საქართველოში, იმერეთისა და სამეგრელო-ზემო სვანეთის მხარეებში. მდებარეობს ასხის მასივის სამხრეთით. თანდათანობით მაღლდება ჩრდილო-აღმოსავლეთისაკენ (საშუალო სიმაღლე ზღვის დონიდან 2100 მ, მაქსიმალური — ლეხის მთა 2441 მ). აგებულია ცარცული კირქვებით, რის გამო მისი ბრტყელი თხემი და კალთები დაცხრილულია კარსტული ფორმებით, რომელთა შორის გაბატონებულია კარსტული ძაბრები (სასულეები). საწერექოს ქედი შემოსილია სუბალპური მდელოს ბალახმცენარეულობით.